बाबे नूं तां इक्को गल्ला आउंदी है, संगत दर्शन लगाउणा: कै. अमरिंदर सिंह
शहीदी जोड़ मेल के दूसरे दिन सरहिंद की दीवार का मंचन
पंजाबकांग्रेस प्रधान कै. अमरिंदर ने सीएम परकाश सिंह बादल के काम करने के तरीके पर नाराजगी जताई है। यहां शहीदी जोड़ मेल में उन्होंने कहा, बाबे नूं तां इक्को गल्ल आउंदी है, संगत दर्शन लगाउणा। उन्होंने कहा कि एक महाराजा रणजीत सिंह थे या फिर उनके (अमरिंदर के) बुजुर्ग, जो किला चौक में कुर्सी लगाकर लोगों की मुश्किलों का निपटारा करते थे। तब वह तरीका ठीक था, बहरहाल अब जमाना बदल गया है। इस तरह किसी जगह पर जाकर कुर्सी लगाकर लोगों की समस्याएं महज सुनना ही काफी नहीं। उन समस्याओं के निपटारे के लिए सरकार को प्रेक्टिकल अप्रोच अपनाना जरूरी है।
स्टेज से जब अमरिंदर ने बोलना शुरू किया तो ऐन उससे पहले सीएम का हैलीकाप्टर रैलीस्थल के ऊपर से गुजरा। अमरिंदर ने यहीं से बादल की आलोचना का सिलसिला शुरू कर दिया। उन्होंने कहा, हैलीकाप्टर उड्डिया जा रेहा साड्डा बाबा। ऐस लई इहनूं पता ही नीं कि नीचे सड़कां दी हालत किन्नी खराब है ते जनता नूं किंवे परेशान होणा पैंदा है।
फतेहगढ़साहिब के रुके काम करवाए जाएंगे पूरे : सिखोंके हितों की रक्षा करने संबंधी बादल के दावों पर सवाल करते हुए एक्स सीएम ने कहा कि साल 2002 में उनके नेतृत्व वाली कांग्रेस सरकार ने माता गुजरी जी की याद में औरतों बच्चों का अस्पताल बनाने का ऐलान किया था। परंतु अफसोस है कि बादल सरकार ने इसको पूरा नहीं किया इसके विपरीत इसको बेचने की कोशिश की। जिसको फतेहगढ़ साहिब के एमएलए कुलजीत नागरा द्वारा पंजाब एवं हरियाणा हाइकोर्ट में दायर अपील के बाद रोका गया है।
अमरिंदर ने कहा कि साल 2017 में कांग्रेस की सरकार बनने के बाद यहां स्टेडियम, चाइल्ड एंड मदर केयर हॉस्पिटल जहां बनाया जाएगा वहीं सीवरेज समस्या को भी पूरी तरह से निपटा दिया जाएगा।
फतेहगढ़ साहिब। शहीदीजोड़ मेल के दूसरे दिन रविवार को सियासी कॉन्फ्रेंस के बाद शाम को आम खास बाग में सरहिंद की दीवार का मंचन किया गया। नाटक से छोटे साहबजादों की कारगुजारियां दिखाई गईं। उनकी शहादत और मुगलों से किए गए उनको संघर्ष के बारे में बताया गया। (फोटो: संदीप टुरना)
awa_Deva hin_Deva hin_Deva hin_Deva hin_Deva hin_Deva hin_Deva